ΕΡΩΤΗΜΑΤΟΛΟΓΙΟ ΓΝΩΡΙΜΙΑΣ ΠΕΛΑΤΗ (KYC) ΓΙΑ ΦΥΣΙΚΟ ΠΡΟΣΩΠΟ
ν. 4557/2018 · έγγραφα ταυτοποίησης κατά την ΠΟΛ.1200/2018, Πίνακας Α
Συμπληρώνεται πριν από τη σύναψη της επιχειρηματικής σχέσης (παρ. 1 του άρθρου 14 του ν. 4557/2018) και τηρείται στον φάκελο του πελάτη επί πέντε έτη μετά τη λήξη της σχέσης (παρ. 3 του άρθρου 30).
	Αριθμός φακέλου
	
	Ημερομηνία συμπλήρωσης
	

	Συμπλήρωσε
	
	Υπεύθυνος συμμόρφωσης
	


Α. ΣΤΟΙΧΕΙΑ ΤΑΥΤΟΠΟΙΗΣΗΣ - ΠΙΝΑΚΑΣ Α ΤΗΣ ΠΟΛ.1200/2018
Τα στοιχεία της αριστερής στήλης είναι τα κατ΄ ελάχιστον απαιτούμενα. Τα έγγραφα της δεξιάς στήλης είναι ενδεικτικά και μπορεί να αντικατασταθούν από ισοδύναμα.
	Στοιχείο που ζητείται
	Έγγραφα επαλήθευσης (ενδεικτικά)
	Συμπληρώνεται / προσκομίστηκε

	Ονοματεπώνυμο και πατρώνυμο
	Δελτίο Αστυνομικής ή Υπηρεσιακής Ταυτότητας · Δελτίο Ταυτότητας Ομογενούς · Διαβατήριο σε ισχύ · Άδεια διαμονής σε ισχύ
	

	Αριθμός Δελτίου Ταυτότητας ή Διαβατηρίου
	Το ίδιο έγγραφο ταυτοποίησης
	

	Εκδούσα αρχή
	Το ίδιο έγγραφο ταυτοποίησης
	

	Ημερομηνία και τόπος γέννησης
	Το ίδιο έγγραφο ταυτοποίησης
	

	Υπηκοότητα
	Το ίδιο έγγραφο ταυτοποίησης
	

	Χώρα διαμονής
	Το ίδιο έγγραφο ταυτοποίησης
	

	Διεύθυνση κατοικίας
	Πρόσφατος λογαριασμός Δ.Ε.Κ.Ο. · Μισθωτήριο συμβόλαιο
	

	Τηλέφωνο επικοινωνίας
	Δήλωση του πελάτη
	

	Ασκούμενο επάγγελμα, ανεξαρτήτως αν πρόκειται για ιδιώτη ή επαγγελματία
	Βεβαίωση εργοδότη · Αντίγραφο πρόσφατης μισθοδοσίας · Επαγγελματική ταυτότητα · Βεβαίωση ασφαλιστικού φορέα
	

	Α.Φ.Μ.
	Βεβαίωση απόδοσης Α.Φ.Μ.
	



	Πρόσθετος έλεγχος
	ΝΑΙ
	ΟΧΙ

	Τα έγγραφα ταυτότητας ή διαβατηρίου είναι σε ισχύ κατά την ημερομηνία συμπλήρωσης
	☐
	☐

	Ο πελάτης είναι αλλοδαπός και προσκόμισε νομιμοποιητικά έγγραφα της χώρας προέλευσης
	☐
	☐

	Ζητήθηκε επίσημη μετάφραση των αλλοδαπών εγγράφων
	☐
	☐

	Ο πελάτης ασκεί ατομική επιχειρηματική δραστηριότητα
	☐
	☐


Για τον πελάτη εξωτερικού απαιτούνται «οποιαδήποτε νομιμοποιητικά έγγραφα που εκδίδονται από τις αρμόδιες αρχές της χώρας προέλευσης» και, «σε περίπτωση που αυτό κριθεί αναγκαίο», επίσημη μετάφραση (ΠΟΛ.1200/2018 παρ. 4).
Β. ΕΞΟΥΣΙΟΔΟΤΗΜΕΝΟ ΠΡΟΣΩΠΟ
Συμπληρώνεται μόνο εφόσον ο πελάτης ενεργεί μέσω άλλου προσώπου. «Το υπόχρεο πρόσωπο εξακριβώνει και επαληθεύει και την ταυτότητα του προσώπου αυτού, όπως και τα στοιχεία νομιμοποίησής του» (ΠΟΛ.1200/2018 παρ. 3, άρθρο 13 παρ. 1 περ. α΄).
	Ονοματεπώνυμο εξουσιοδοτημένου
	

	Α.Φ.Μ. και στοιχεία ταυτότητας
	

	Έγγραφο νομιμοποίησης (πληρεξούσιο, εξουσιοδότηση) και ημερομηνία
	


Γ. ΕΠΑΓΓΕΛΜΑΤΙΚΗ ΔΡΑΣΤΗΡΙΟΤΗΤΑ ΚΑΙ ΧΑΡΑΚΤΗΡΙΣΤΙΚΑ ΚΙΝΔΥΝΟΥ
	Κύρια δραστηριότητα και Κ.Α.Δ., αν υπάρχει
	

	Έτος έναρξης δραστηριότητας
	

	Εκτιμώμενος ετήσιος κύκλος εργασιών ή εισόδημα
	



	Χαρακτηριστικά που εξετάζονται (Παράρτημα ΙΙ, άρθρο 70)
	ΝΑΙ
	ΟΧΙ

	Η δραστηριότητα είναι έντασης μετρητών (ΙΙ-1ε)
	☐
	☐

	Η σχέση αναπτύσσεται σε ασυνήθιστες περιστάσεις - π.χ. εκτός γεωγραφικής περιοχής ή εξειδίκευσης του γραφείου, με αδικαιολόγητα επείγοντα χρόνο (ΙΙ-1α)
	☐
	☐

	Ο πελάτης είναι υπήκοος τρίτης χώρας που έχει υποβάλει αίτηση διαμονής ή ιθαγένειας έναντι επένδυσης (ΙΙ-1ζ)
	☐
	☐

	Η δραστηριότητα αφορά πετρέλαιο, πολύτιμα μέταλλα, καπνό, πολιτιστικά ή αρχαιολογικά αντικείμενα, ελεφαντοστό ή προστατευόμενα είδη (ΙΙ-2στ)
	☐
	☐

	Ο πελάτης χρησιμοποιεί νέα προϊόντα ή τεχνολογίες, όπως κρυπτοστοιχεία (ΙΙ-2ε)
	☐
	☐

	Οι υπηρεσίες αφορούν μικρή κλίμακα συναλλαγών με πλήρη διαφάνεια ταυτότητας (Ι-2ε - παράγοντας χαμηλότερου κινδύνου)
	☐
	☐


ΠΟΛΙΤΙΚΩΣ ΕΚΤΕΘΕΙΜΕΝΑ ΠΡΟΣΩΠΑ
Παρ. 9 έως 11 του άρθρου 3 και άρθρο 18 του ν. 4557/2018. Ρητός περιορισμός του νόμου: «κανένα από τα ανωτέρω δημόσια λειτουργήματα δεν αφορά σε πρόσωπα κατέχοντα ενδιάμεσες ή χαμηλές θέσεις της υπαλληλικής ιεραρχίας».
	Κατηγορία σημαντικού δημόσιου λειτουργήματος
	ΝΑΙ
	ΟΧΙ

	Αρχηγός κράτους, αρχηγός κυβέρνησης, υπουργός, αναπληρωτής υπουργός ή υφυπουργός
	☐
	☐

	Μέλος κοινοβουλίου ή αντίστοιχου νομοθετικού σώματος
	☐
	☐

	Μέλος διοικητικού οργάνου πολιτικού κόμματος
	☐
	☐

	Μέλος ανώτατου δικαστηρίου, συνταγματικού δικαστηρίου ή άλλου υψηλού επιπέδου δικαστικού οργάνου του οποίου οι αποφάσεις δεν υπόκεινται σε ένδικα μέσα
	☐
	☐

	Μέλος ελεγκτικού δικαστηρίου (περιλαμβάνεται το Ελεγκτικό Συνέδριο)
	☐
	☐

	Μέλος διοικητικού συμβουλίου κεντρικής τράπεζας
	☐
	☐

	Πρέσβης ή επιτετραμμένος διπλωμάτης
	☐
	☐

	Υψηλόβαθμος αξιωματικός ενόπλων δυνάμεων
	☐
	☐

	Μέλος διοικητικού, διαχειριστικού ή εποπτικού οργάνου κρατικής επιχείρησης
	☐
	☐

	Διευθυντής, αναπληρωτής διευθυντής ή μέλος διοικητικού συμβουλίου σε διεθνή οργανισμό
	☐
	☐

	Μέλος οικογένειας των ανωτέρω: σύζυγος, τέκνο και σύζυγός του, πρόσωπο εξομοιούμενο με σύζυγο, γονέας
	☐
	☐

	Στενός συνεργάτης: πρόσωπο με στενή επιχειρηματική σχέση ή πραγματικός δικαιούχος νομικού προσώπου που συστάθηκε προς όφελος του λειτουργήματος
	☐
	☐



	Αν ΝΑΙ σε οποιοδήποτε, προσδιορίστε πρόσωπο, λειτούργημα και χρόνο άσκησης
	

	Ημερομηνία παύσης του λειτουργήματος, αν έχει παύσει
	


Μετά την παύση, ο κίνδυνος λαμβάνεται υπόψη «για χρονικό διάστημα ενός (1) τουλάχιστον έτους … έως ότου κρίνετε ότι το πρόσωπο αυτό δεν ενέχει πλέον κίνδυνο» (παρ. 3 του άρθρου 18). Η κατάταξη ως πολιτικώς εκτεθειμένου ΔΕΝ είναι λόγος άρνησης συνεργασίας: κατά την ΠΟΛ.1204/2018 «οι διατάξεις … είναι προληπτικής και όχι ποινικής/κυρωτικής φύσης».
ΓΕΩΓΡΑΦΙΚΟΙ ΠΑΡΑΓΟΝΤΕΣ
Λαμβάνεται υπόψη η δυσμενέστερη περίπτωση. Για το φυσικό πρόσωπο εξετάζονται η χώρα κατοικίας και οι χώρες με τις οποίες συναλλάσσεται.
	Χώρα
	Συμπληρώνεται

	Χώρα κατοικίας ή έδρας
	

	Χώρα ή χώρες των μετόχων, εταίρων ή μελών
	

	Χώρα του τελικού πραγματικού δικαιούχου
	

	Κύριες χώρες αντισυμβαλλομένων και συναλλαγών
	



	Έλεγχος καταλόγων - συμπληρώνεται από το γραφείο
	ΝΑΙ
	ΟΧΙ

	Κάποια από τις ανωτέρω χώρες περιλαμβάνεται στον κατάλογο τρίτων χωρών υψηλού κινδύνου της Ευρωπαϊκής Επιτροπής (άρθρο 16 παρ. 1 και άρθρο 16Α)
	☐
	☐

	Κάποια περιλαμβάνεται στους καταλόγους της FATF (αυξημένης παρακολούθησης ή δράσης)
	☐
	☐

	Κάποια υπόκειται σε κυρώσεις ή περιοριστικά μέτρα Ε.Ε. ή Ο.Η.Ε.
	☐
	☐



	Ημερομηνία ελέγχου των καταλόγων
	


Οι δύο κατάλογοι είναι διακριτοί και δεν ταυτίζονται. Ο ενωσιακός δεσμεύει και ενεργοποιεί υποχρεωτικά τα μέτρα του άρθρου 16Α· οι κατάλογοι της FATF βαρύνουν την αξιολόγηση μέσω του Παραρτήματος ΙΙ-3α. Ελέγχονται και οι δύο.
ΑΝΤΙΚΕΙΜΕΝΟ ΚΑΙ ΣΚΟΠΟΣ ΤΗΣ ΕΠΙΧΕΙΡΗΜΑΤΙΚΗΣ ΣΧΕΣΗΣ
Παρ. 1 περ. γ΄ του άρθρου 13 του ν. 4557/2018: «Την αξιολόγηση και, ανάλογα με την περίπτωση, τη συλλογή πληροφοριών για το αντικείμενο και τον σκοπό της επιχειρηματικής σχέσης».
	Υπηρεσίες που θα παρασχεθούν
	ΝΑΙ
	ΟΧΙ

	Τήρηση βιβλίων
	☐
	☐

	Υποβολή φορολογικών δηλώσεων
	☐
	☐

	Μισθοδοσία
	☐
	☐

	Σύνταξη οικονομικών καταστάσεων
	☐
	☐

	Φορολογικές ή οικονομικές συμβουλές
	☐
	☐

	Σύσταση εταιρείας ή άλλου νομικού προσώπου
	☐
	☐

	Εταιρικές μεταβολές ή μετασχηματισμοί
	☐
	☐

	Παροχή καταστατικής έδρας ή διεύθυνσης
	☐
	☐

	Διαχείριση περιουσιακών στοιχείων ή λογαριασμών
	☐
	☐

	Άλλη υπηρεσία (προσδιορίστε στο πεδίο που ακολουθεί)
	☐
	☐



	Περιγραφή του σκοπού της σχέσης
	

	Αναμενόμενο ύψος και είδος συναλλαγών
	

	Πηγές από τις οποίες συλλέχθηκαν οι ανωτέρω πληροφορίες
	


Ο έλεγχος της Α.Α.Δ.Ε. ρωτά ρητά «από ποιες πηγές συλλέγονται αυτές οι πληροφορίες» - γι΄ αυτό το τρίτο πεδίο.
ΤΡΟΠΟΣ ΕΠΙΚΟΙΝΩΝΙΑΣ ΚΑΙ ΠΛΗΡΩΜΩΝ
	Ερώτηση
	ΝΑΙ
	ΟΧΙ

	Η σχέση συνάπτεται με φυσική παρουσία του πελάτη ή του εκπροσώπου του
	☐
	☐

	Αν η σχέση είναι εξ αποστάσεως: χρησιμοποιείται αναγνωρισμένο μέσο ηλεκτρονικής ταυτοποίησης κατά τον Κανονισμό (ΕΕ) 910/2014 ή άλλη ασφαλή διαδικασία
	☐
	☐

	Ο πελάτης ενεργεί μέσω εξουσιοδοτημένου προσώπου ή πληρεξουσίου
	☐
	☐

	Η επιχείρηση έχει σημαντικό ποσοστό εισπράξεων ή πληρωμών σε μετρητά
	☐
	☐

	Λαμβάνονται πληρωμές από τρίτους με τους οποίους δεν προκύπτει η ύπαρξη σχέσης
	☐
	☐

	Ο πελάτης κατέχει ή συναλλάσσεται σε κρυπτοστοιχεία ή άλλα ψηφιακά περιουσιακά στοιχεία
	☐
	☐

	Ο πελάτης διατηρεί σχέση ιδιωτικής τραπεζικής
	☐
	☐


Ο κίνδυνος της εξ αποστάσεως σχέσης (Παράρτημα ΙΙ-2γ) δεν είναι η απόσταση καθαυτή, αλλά η απουσία ασφαλούς ταυτοποίησης. Με αναγνωρισμένο μέσο, ο παράγοντας εξουδετερώνεται.
ΠΡΟΕΛΕΥΣΗ ΚΕΦΑΛΑΙΩΝ ΚΑΙ ΠΗΓΗ ΠΛΟΥΤΟΥ
Συμπληρώνεται υποχρεωτικά σε αυξημένη δέουσα επιμέλεια (άρθρο 16Α παρ. 1 περ. α΄ και άρθρο 18 παρ. 1 περ. γ΄). Σε συνήθη δέουσα επιμέλεια συμπληρώνεται όταν προκύπτει ανάγκη από τη φύση της σχέσης.
	Πηγή πλούτου - πώς δημιουργήθηκε ιστορικά η περιουσία
	

	Προέλευση κεφαλαίων - από πού προέρχονται τα κεφάλαια της συγκεκριμένης σχέσης ή συναλλαγής
	

	Δικαιολογητικά που προσκομίστηκαν
	


ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΤΩΝ ΠΡΟΣΩΠΙΚΩΝ ΔΕΔΟΜΕΝΩΝ
Παρέχεται πριν από τη σύναψη της επιχειρηματικής σχέσης, κατά την παρ. 2 του άρθρου 31 του ν. 4557/2018 και το άρθρο 13 του Κανονισμού (ΕΕ) 2016/679.
Υπεύθυνος επεξεργασίας είναι το γραφείο που υπογράφει κατωτέρω. Τα στοιχεία που περιέχονται στο παρόν έντυπο, τα έγγραφα ταυτοποίησης και οι πληροφορίες για τους πραγματικούς δικαιούχους, τον σκοπό της σχέσης και τις συναλλαγές συλλέγονται επειδή το γραφείο είναι υπόχρεο πρόσωπο του ν. 4557/2018 (περ. δ΄ της παρ. 1 του άρθρου 5) και οφείλει να εφαρμόζει μέτρα δέουσας επιμέλειας. Νομική βάση της επεξεργασίας είναι η έννομη υποχρέωση του γραφείου, η οποία κατά τον νόμο αποτελεί ζήτημα δημοσίου συμφέροντος (παρ. 3 του άρθρου 31). Δεν απαιτείται η συγκατάθεσή σας.
Τα δεδομένα υποβάλλονται σε επεξεργασία μόνο με σκοπό την πρόληψη της νομιμοποίησης εσόδων από εγκληματικές δραστηριότητες και της χρηματοδότησης της τρομοκρατίας και απαγορεύεται να χρησιμοποιηθούν για άλλους σκοπούς (παρ. 1 του άρθρου 31). Αποδέκτες τους μπορεί να είναι η Αρχή Καταπολέμησης της Νομιμοποίησης Εσόδων από Εγκληματικές Δραστηριότητες, η αρμόδια εποπτική αρχή και οι λοιπές δημόσιες αρχές, όταν ο νόμος το επιβάλλει (άρθρο 22).
Τα δεδομένα φυλάσσονται επί πέντε έτη μετά τη λήξη της επιχειρηματικής σχέσης ή την ημερομηνία της περιστασιακής συναλλαγής και στη συνέχεια διαγράφονται, εκτός αν άλλη διάταξη επιβάλλει μακρότερη τήρηση, όχι πέραν της δεκαετίας (παρ. 3 του άρθρου 30). Έχετε δικαίωμα πρόσβασης και διόρθωσης των στοιχείων σας. Το δικαίωμα διαγραφής δεν ασκείται όσο διαρκεί η υποχρεωτική τήρηση του νόμου. Για κάθε ζήτημα μπορείτε να απευθυνθείτε στο γραφείο και, εφόσον δεν ικανοποιηθείτε, στην Αρχή Προστασίας Δεδομένων Προσωπικού Χαρακτήρα.
ΔΗΛΩΣΕΙΣ ΚΑΙ ΥΠΟΓΡΑΦΕΣ
Ο πελάτης δηλώνει ότι τα ανωτέρω στοιχεία είναι αληθή και ακριβή και αναλαμβάνει την υποχρέωση να γνωστοποιεί χωρίς καθυστέρηση κάθε μεταβολή τους, ιδίως ως προς τους πραγματικούς δικαιούχους, τη δομή ιδιοκτησίας, τη δραστηριότητα και την ιδιότητα πολιτικώς εκτεθειμένου προσώπου.
Ο πελάτης δηλώνει ότι έλαβε την ανωτέρω ενημέρωση πριν από τη σύναψη της επιχειρηματικής σχέσης.

	Ο ΠΕΛΑΤΗΣ / ΝΟΜΙΜΟΣ ΕΚΠΡΟΣΩΠΟΣ
	ΤΟ ΓΡΑΦΕΙΟ

	Ονοματεπώνυμο

Υπογραφή

Ημερομηνία

	Ονοματεπώνυμο

Υπογραφή

Ημερομηνία




Το παρόν ερωτηματολόγιο τροφοδοτεί το Φύλλο Αξιολόγησης Κινδύνου Πελάτη (παρ. 9 του άρθρου 13). Χωρίς συμπληρωμένο ερωτηματολόγιο, η βαθμολόγηση δεν τεκμηριώνεται.
